rejauldu/bengali-wikipedia huggingface dataset:
থাম্ব|২০১৮ সালে রাষ্ট্রপতি রামনাথ কোবিন্দের হাত থেকে পদ্মশ্রী পুরস্কার গ্রহণ করছেন নরসাম্মা সুলাগিত্তি নরসাম্মা (১৯২০ - ২৫শে ডিসেম্বর, ২০১৮) ছিলেন কর্ণাটক রাজ্যের টুমকুর জেলার পাওগড়া অঞ্চলের একজন ভারতীয় ধাত্রী। তিনি কর্ণাটকের সুবিধাবঞ্চিত এই অঞ্চলে কোনও পারিশ্রমিক ছাড়াই ৭০ বছর ধরে প্রায় ১৫,০০০ এরও বেশি প্রসব করিয়েছেন ঐতিহ্যবাহী পদ্ধতিতে। টুমকুর জেলার এই অংশে তাঁর নাম ঘরে ঘরে প্রচারিত হলেও, ২০১২ সালে তিনি জাতীয় ভাবে প্রথম স্বীকৃতি পেয়েছিলেন, যখন ২০১২ সালে ভারতের জাতীয় নাগরিকের পুরস্কার লাভ করেন তিনি। ঐতিহ্যবাহী চিকিৎসাবিদ্যায় তাঁর অনন্য অবদানের স্বীকৃতিস্বরূপ ২০১৪ সালে ভারত সরকার তাঁকে দেশের চতুর্থ সর্বোচ্চ অসামরিক পুরস্কার পদ্মশ্রী দ্বারা সম্মানিত করেন।   জীবনী  নরসাম্মার জন্ম ১৯২০ সালে ব্রিটিশ ভারতের মাইসোর দেশীয় রাজ্যের কৃষ্ণপুরে, বর্তমানে কর্ণাটকের টুমকুর জেলার পাওগড়া গ্রামের এক পরিবারে। তাঁর মাতৃভাষা ছিল তেলুগু। তিনি বিদ্যালয়ে যাওয়া বা প্রথাগত পড়াশোনা করার সুযোগ পাননি। মাত্র ১২ বছর বয়সেই তার বিবাহ সম্পন্ন হয় এবং তাঁর ১২টি সন্তান হয়। ।  তাঁর ঠাকুমা মারিগাম্মা ছিলেন একজন ধাত্রী এবং ঠাকুমার কাছেই নরসাম্মার ধাত্রীবিদ্যার হাতেখড়ি। ১৯৪০ সালে, ২০ বছর বয়সে এক আত্মীয়ার প্রসবে সহায়তা করার মাধ্যমেই নরসাম্মার এই কাজে হাতেখড়ি।  ঠাকুমার কাছে হাতেখড়ি হলেও, নরসাম্মা তাঁদের গ্রামে আগত বিভিন্ন যাযাবর উপজাতি এবং বেদেদের কাছ থেকে বিভিন্ন ভেষজ ওষুধ এবং গাছ গাছড়া সম্পর্কে শিখে নিয়ে তাঁর অধীত বিদ্যাকে আরও বলশালী করে তুলেছিলেন। গর্ভবতী মহিলাদের জন্য প্রাকৃতিক ওষুধ প্রস্তুত করার শিল্প শেখার পাশাপাশি গর্ভস্থ শিশুর স্বাস্থ্য এবং অবস্থান যাচাই করতেও শিখে নেন তিনি। তিনি কোনও যন্ত্রের ব্যবহার ছাড়াই গর্ভে থাকা অবস্থায় ভ্রূণের নাড়ি সনাক্ত করতে সক্ষম হন বলেও জানা যায়।  ২০১৮ সাল অবধি ৯৭ বছর বয়সী, নরসাম্মা ১৫,০০০ এরও বেশি বাচ্চা প্রসব করাতে সহায়তা করেছিলেন এবং কৃষ্ণপুরের সবথেকে জ্ঞাত ধাত্রী হিসেবে সুপরিচিত ছিলেন।।  তিনি তাঁর কনিষ্ঠ কন্যা জয়াম্মা সহ এখন প্রায় ১৮০ জন শিক্ষার্থীকে ধাত্রীবিদ্যা শিখিয়ে যান, যাঁরা নিজেরাই এখন অভিজ্ঞ ধাত্রী।  ২০১৮ সালের নভেম্বর মাসে নরসাম্মাকে সিদ্ধাগঙ্গা হাসপাতাল ও গবেষণা কেন্দ্রে ভর্তি করা হয়েছিল এবং পরে ২৯শে নভেম্বর তাঁকে বিজিএস হাসপাতালে স্থানান্তর করা হয়েছিল। ২০১৮ সালের ২৫শে ডিসেম্বর ৯৮ বছর বয়সে কর্ণাটকের বেঙ্গালুরুতে বিজেএস গ্লেনেগালস গ্লোবাল হাসপাতালে শেষ নিঃশ্বাস ত্যাগ করেন তিনি। মৃত্যুকালে তাঁর ২২ জন নাতি নাতনী এবং ১৪ জন পুতি-পুতনী বর্তমান ছিল।   পুরস্কার ও সম্মাননা    ২০১২: কর্ণাটক রাজ্য সরকারের দেবরাজ উরস পুরস্কার  ২০১৩: কিট্টুর রাণী চেন্নাম্মা পুরস্কার  ২০১৩: কর্ণাটক রাজ্যোৎসব পুরস্কার  ২০১৩: ভারতের জাতীয় নাগরিক পুরস্কার   ২০১৪: টুমকুর বিশ্ববিদ্যালয় থেকে সাম্মানিক ডক্টরেট  ২০১৮: পদ্মশ্রী    তথ্যসূত্র   বিষয়শ্রেণী:বেঙ্গালুরুর ব্যক্তি বিষয়শ্রেণী:২০১৮-এ মৃত্যু বিষয়শ্রেণী:১৯২০-এ জন্ম বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:কর্ণাটকের নারী বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:রাজজ্যোৎসব পুরস্কার ২০১৩ প্রাপক
একটি ঔপভাষিক ধারাবাহিকতা () বা উপভাষা শৃঙ্খল () বলতে কোনও নির্দিষ্ট ভৌগোলিক অঞ্চল জুড়ে ভাষার প্রকারভেদের এমন এক ধরনের ব্যাপ্তিকে বোঝায়, যেখানে প্রতিবেশী প্রকারভেদগুলি একে অপরের থেকে খুবই সামান্য ভিন্ন হয়ে থাকে, কিন্তু দূরত্ব বৃদ্ধি হবার সাথে সাথে প্রকারভেদগুলির মধ্যে এমনভাবে বৈসাদৃশ্যগুলি পুঞ্জীভূত হতে থাকে যে বৃহৎ দূরত্বে অবস্থিত প্রকারভেদগুলির মধ্য পারস্পরিক বোধগম্যতা নাও থাকতে পারে। যেসব ভাষা বা ভাষা পরিবার বিশ্বে ব্যাপক অঞ্চল জুড়ে ছড়িয়ে আছে, সেগুলিতে এই ব্যাপারটি খুবই সাধারণ। এরূপ একটি অন্যতম উদাহরণ হল ভারতের বিশাল অংশ জুড়ে ব্যাপ্ত ইন্দো-আর্য ভাষাসমূহ, দক্ষিণ-পশ্চিম এশিয়া ও উত্তর আফ্রিকা জুড়ে ব্যাপ্ত আরবি ভাষার প্রকারভেদগুলি, চীনা ভাষার প্রকারভেদগুলি, এবং ইউরোপের রোমান্স, জার্মানীয় ও স্লাভীয় ভাষাপরিবারগুলির উপদলসমূহ। প্রাসঙ্গিকভাবে মার্কিন ভাষাবিজ্ঞানী লেনার্ড ব্লুমফিল্ড উপভাষা অঞ্চল নামটি ব্যবহার করেন। আরেক মার্কিন ভাষাবিজ্ঞানী চার্লস হকেট এল-কমপ্লেক্স (অর্থাৎ "জটিল ভাষাসমবায়") পরিভাষাটি ব্যবহার করেন।  ঔপভাষিক ধারাবাহিকতাগুলি সাধারণত বহুকাল ধরে বসতি গাঁড়া কৃষিভিত্তিক জনসমষ্টিতে ঘটে থাকে, যেখানে নতুন নতুন উদ্ভাবন এগুলি বিভিন্ন উৎসবিন্দু থেকে তরঙ্গের আকারে ছড়িয়ে পড়ে। এই পরিস্থিতিতে প্রকারভেদগুলির স্তরক্রমিক শ্রেণিবিন্যাস ব্যবহার-অনুপযোগী। এর পরিবর্তে উপভাষাবিজ্ঞানীরা একটি ঔপভাষিক ধারাবাহিকতার ভেতর দিয়ে ভাষার বিভিন্ন লক্ষণাত্মক বৈশিষ্ট্যের প্রকারভেদগুলি মানচিত্রায়িত করেন। কোনও বিশেষ লক্ষণাত্মক বৈশিষ্ট্যের প্রেক্ষিতে বিভক্ত অঞ্চলগুলিকে নির্দেশ করার জন্য তাঁরা মানচিত্রে সমশব্দ সীমারেখা (isogloss) অঙ্কন করেন।  কোনও ঔপভাষিক ধারাবাহিকতার অভ্যন্তরে অবস্থিত একটি প্রকারভেদ আদর্শ বা মান ভাষা হিসেবে বিকাশ লাভ করতে পারে ও বিধিবদ্ধ হতে পারে এবং পরবর্তীতে ঔপভাষিক ধারাবাহিকতাটির অংশবিশেষের জন্য একটি প্রামাণ্য ভাষা হিসেবে ভূমিকা পালন করতে পারে, বিশেষ করে কোনও নির্দিষ্ট রাজনৈতিক বিভাগ কিংবা ভৌগোলিক অঞ্চলের জন্য।  ২০শ শতকের শুরু থেকে জাতিরাষ্ট্রসমূহের আবির্ভাব ও আধিপত্যের কারণে সেগুলির মান ভাষাগুলি ধীরে ধীরে ঔপভাষিক ধারাবাহিকতা গঠনকারী অ-মান ভাষাগুলিকে নিশ্চিহ্ন করে দিচ্ছে, ফলে প্রকারভেদগুলির মধ্যে সীমাগুলি আরও বেশি সুসংজ্ঞায়িত ও আকস্মিক হয়ে উঠছে।   তথ্যসূত্র    আরও দেখুন   ঔপভাষিক স্তরবিন্যাস  উপভাষামিতি  উপভাষাসমূহের অধিব্যাকরণ  দ্বিবিধ ভাষারীতি  কোইনি ভাষা  ভাষিক বিচ্ছিন্নতাবাদ   ক্রেওল-উত্তর বাক্‌-ধারাবাহিকতা  বিষয়শ্রেণী:উপভাষা বিষয়শ্রেণী:তুলনামূলক ভাষাবিজ্ঞান বিষয়শ্রেণী:উপভাষাতত্ত্ব বিষয়শ্রেণী:ভাষা ভূগোল
বালানাথন বেঞ্জামিন মহেন্দ্রন (২০ মে ১৯৩৯১৩ ফেব্রুয়ারী ২০১৪), যিনি বালু মহেন্দ্র নামে অধিক পরিচিত,  ছিলেন একজন শ্রীলঙ্কান তামিল চিত্রগ্রাহক, পরিচালক, চিত্রনাট্যকার ও চলচ্চিত্র সম্পাদক, যিনি বিভিন্ন ভারতীয় চলচ্চিত্র শিল্পে, মূলত তামিল এবং মালায়ালাম চলচ্চিত্রে কাজ করেছেন। শ্রীলঙ্কায় জন্মগ্রহণকারী মহেন্দ্রন অল্প বয়সেই আলোকচিত্র ও সাহিত্যের প্রতি অনুরাগ গড়ে তোলেন। শ্রীলঙ্কায় স্কুল ভ্রমণের সময় ডেভিড লিনের "দ্য ব্রিজ অন দ্য রিভার কোয়াই" (১৯৫৭) ছবির শুটিং দেখার পর তিনি চলচ্চিত্র নির্মাণের প্রতি আকৃষ্ট হন। স্নাতক শেষ করার পর তিনি শ্রীলঙ্কা সরকারের একজন গগনচারী আলোকচিত্রী হিসেবে যোগদান করেন।  ১৯৬৬ সালে, তিনি ভারতে চলে আসেন এবং মোশন পিকচার ফটোগ্রাফির কোর্স করার জন্য ফিল্ম অ্যান্ড টেলিভিশন ইনস্টিটিউট অফ ইন্ডিয়া (এফটিআইআই) তে ভর্তি হন। ডিপ্লোমা শেষ করার পর, তিনি ১৯৭০ এর দশকের গোড়ার দিকে একজন চিত্রগ্রাহক হিসেবে মালায়ালাম সিনেমায় প্রবেশ করেন।  সিনেমাটোগ্রাফার হিসেবে ২০টিরও বেশি ছবিতে কাজ করার পর, মহেন্দ্র ১৯৭৭ সালে কন্নড় ছবি "কোকিলা" দিয়ে পরিচালনায় আত্মপ্রকাশ করেন। তারপর থেকে, তিনি ৩৬ বছরের ব্যবধানে ২০টিরও বেশি ছবি পরিচালনা করেছেন। ভারতীরাজা এবং মহেন্দ্রনের সাথে, তাকে তামিল সিনেমার একজন প্রবণতা স্থাপনকারী হিসেবে বিবেচনা করা হয়। একজন লেখক হিসেবে ব্যাপকভাবে সমাদৃত,   মহেন্দ্র সাধারণত তার চলচ্চিত্রের চিত্রনাট্য ও সম্পাদনা করতেন, শুটিং ছাড়াও। তিনি ছয়টি জাতীয় চলচ্চিত্র পুরস্কার (সেরা চিত্রগ্রহণের জন্য দুটি সহ), পাঁচটি ফিল্মফেয়ার পুরস্কার দক্ষিণ এবং বেশ কয়েকটি রাজ্য সরকার পুরস্কারের প্রাপক ছিলেন। তার কর্মজীবনের শেষের দিকে, তিনি চেন্নাইতে একটি চলচ্চিত্র বিদ্যালয় প্রতিষ্ঠা করেন, যেখানে সিনেমাটোগ্রাফি, পরিচালনা এবং অভিনয়ের কোর্স প্রদান করা হয়। কিছুদিন অসুস্থ থাকার পর, ২০১৪ সালের ফেব্রুয়ারিতে হৃদরোগে আক্রান্ত হয়ে মহেন্দ্র মারা যান।    তথ্যসূত্র    বহিঃসংযোগ      বিষয়শ্রেণী:চেন্নাইয়ের চিত্রনাট্যকার বিষয়শ্রেণী:তামিল চিত্রনাট্যকার বিষয়শ্রেণী:২০শ শতাব্দীর ভারতীয় আলোকচিত্রশিল্পী বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় চিত্রনাট্যকার বিষয়শ্রেণী:তামিলনাড়ুর চিত্রগ্রাহক বিষয়শ্রেণী:২০১৪-এ মৃত্যু বিষয়শ্রেণী:১৯৩৯-এ জন্ম বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কন্নড় চলচ্চিত্র পরিচালক বিষয়শ্রেণী:তেলুগু চলচ্চিত্র পরিচালক বিষয়শ্রেণী:তামিল চলচ্চিত্রের চিত্রগ্রাহক বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:ভারতে শ্রীলঙ্কান অভিবাসী বিষয়শ্রেণী:শ্রীলঙ্কান তামিল ব্যক্তি বিষয়শ্রেণী:মালয়ালম চলচ্চিত্র পরিচালক বিষয়শ্রেণী:মালয়ালম চলচ্চিত্রের চিত্রগ্রাহক বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:শ্রীলঙ্কান চিত্রগ্রাহক বিষয়শ্রেণী:শ্রীলঙ্কান চিত্রনাট্যকার বিষয়শ্রেণী:শ্রীলঙ্কান চলচ্চিত্র সম্পাদক বিষয়শ্রেণী:তামিলনাড়ুর চলচ্চিত্র সম্পাদক বিষয়শ্রেণী:তামিল চলচ্চিত্র সম্পাদক বিষয়শ্রেণী:শ্রীলঙ্কান চলচ্চিত্র পরিচালক
ঝাউদিয়া কুষ্টিয়া জেলার সদর উপজেলার ঝাউদিয়া ইউনিয়নের সদর দপ্তর, ছোট শহর ও বাজার। এখানেই বাংলাদেশর অন্যতম একটি প্রত্নতাত্ত্বিক নির্দশন ঝাউদিয়া শাহী মসজিদ অবস্থিত। ইসলামী বিশ্ববিদ্যালয় থানা ঝাউদিয়ায় স্থানান্তরের পরিকল্পনা হয়েছিল যা পরবর্তীতে বাস্তবায়ন হয়নি।   ইতিহাস   থাম্ব|ঝাউদিয়া শাহী মসজিদের সামনের অংশ  মুঘল সম্রাট শাহজাহানের রাজত্বকালে শাহ আহম্মদ আলী ঝাউদিয়া অঞ্চলের জমিদার ছিল। তিনি সুফি আদারী মিঞা চৌধুরী নামেও পরিচিত ছিলেন। তিনি ঝাউদিয়ায় একটি মসজিদ নির্মাণ করেছিলেন যা বর্তমানে ঝাউদিয়া শাহী মসজিদ নামে পরিচিত ও বাংলাদেশের একটি প্রত্নতাত্ত্বিক নিদর্শন। ২০২২ সালের ২৭ নভেম্বর একটি সিদ্ধান্ত নেওয়া হয় যে, ইসলামী বিশ্ববিদ্যালয় থানা ঝাউদিয়ায় স্থান্তর করা হবে এবং নাম হবে ঝাউদিয়া থানা। কিন্তু তা এখনও বাস্তবায়ন হয়নি।   অর্থনীতি    শিক্ষা   ঝাউদিয়ার সবচেয়ে পুরাতন শিক্ষাপ্রতিষ্ঠান হলো ঝাউদিয়া বাজার মাধ্যমিক বিদ্যালয় যা ১৯৩০ সালে প্রতিষ্ঠিত হয়। ১৯৯৯ সালে ঝাউদিয়া মহাবিদ্যালয় প্রতিষ্ঠিত হয়। এখানে ২টি প্রাথমিক বিদ্যালয় রয়েছে, ১৯৩০ সালে প্রতিষ্ঠিত ঝাউদিয়া বাজার প্রাথমিক বিদ্যালয় ও ১৯৫২ সালে প্রতিষ্ঠিত ঝাউদিয়া বালিকা সরকারি প্রাথমিক বিদ্যালয়।   উল্লেখযোগ্য ব্যক্তি    আমীর-উল ইসলাম - বাংলাদেশী আইন বিশেষজ্ঞ, রাজনীতিবিদ ও সাবেক মন্ত্রী  কাজী আরেফ আহমেদ - বাংলাদেশের স্বাধীনতা যুদ্ধের অন্যতম সংগঠক ও জাতীয় পতাকার অন্যতম রূপকার  খন্দকার রশিদুজ্জামান দুদু - বাংলাদেশী রাজনীতিবিদ   তথ্যসূত্র   বিষয়শ্রেণী:কুষ্টিয়া সদর উপজেলা বিষয়শ্রেণী:বাংলাদেশের শহর বিষয়শ্রেণী:খুলনা বিভাগের জনবহুল স্থান
ডিউটেরিয়াম বা ডয়টেরিয়াম হলো হাইড্রোজেনের অর্থাৎ উদজানের একটি ভারী আইসোটোপ। এর  চিহ্ন   অথবা  । একে ভারী হাইড্রোজেনও বলে। এর কেন্দ্রীনকে বলা হয় ডিউট্রন যার মধ্যে রয়েছে একটি প্রোটন এবং একটি নিউট্রন।  ডিউটেরিয়াম আইসোটোপের নামকরণ করা হয় গ্রিক ডিউটেরস শব্দ থেকে, যার অর্থ হল "দ্বিতীয়"। এর মাধ্যমে নিউক্লিয়াসের দুটি উপাদানকে বিবৃত করা হয়।O'Leary, Dan (2012). "The deeds to deuterium". Nature Chemistry. 4: 236. Bibcode:2012NatCh...4..236O. doi:10.1038/nchem.1273 হ্যারল্ড উরি ১৯৩১ সালে ডিউটেরিয়াম আবিষ্কার ও নামকরণ করেন। ১৯৩২ সালে নিউট্রন আবিষ্কারের পর ডিউটেরিয়ামের নিউক্লিয় গঠন সম্পর্কে স্পষ্ট ধারণা মিলে এবং উরি ১৯৩৪ সালে নোবেল পুরস্কার জয় লাভ করেন।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:রসায়ন বিষয়শ্রেণী:হাইড্রোজেন আইসোটোপ বিষয়শ্রেণী:নিউক্লিয়ার ফিউশন জ্বালানি
নিবন্ধটি সম্পর্কে  25px|alt=|link= সুপ্রিয় , আমি । উইকিপিডিয়ায় আপনার অবদানের জন্য ধন্যবাদ। আপনি  তারিখে অর্থাৎ এই বার্তা প্রদানের   নিবন্ধটি তৈরি করেছেন। যদিও উইকিপিডিয়ায় যে কেউই সম্পাদনা করতে পারে, কিন্তু উইকিপিডিয়ায় বিশ্বকোষীয় ও গঠনমূলক সম্পাদনার করার জন্য একটি নীতিমালা রয়েছে।  আমাদের স্বাগত পাতায় এই নীতিমালার বিস্তারিত উল্লেখ করা হয়েছে। নীতিমালা অনুসারে, আপনার তৈরি করা নিবন্ধটিতে একাধিক সমস্যা পরিলক্ষিত হয়েছে। সমস্যাগুলো নিচে ধারাবাহিকভাবে বর্ণনা করা হলো:      আপনি যা করতে পারেন:  উক্ত নিবন্ধে সম্পাদনা করার মাধ্যমে সমস্যাটির সমাধান করুন  এ সম্পর্কে আপনার মতামত বা পরামর্শ জানাতে আমার আলাপ পাতায় বার্তা দিতে পারেন। উইকিপিডিয়ায় আপনার যাত্রা শুভ হোক। ধন্যবাদ।
মাইলস পোলার্ড (জন্ম ৪ নভেম্বর ১৯৭২) একজন অস্ট্রেলীয় অভিনেতা। তিনি হোম অ্যান্ড অ্যাওয়ে    এবং এর আগে টিভি ধারাবাহিক ম্যাকলিওডস ডটারস -এ নিক রায়ানের ভূমিকায় ডক্টর জেমস এডমন্ডসের ভূমিকায় অভিনয়ের জন্য পরিচিত।    তথ্যসূত্র    বহিঃসংযোগ      ABC At The Movies Thirst reviewed 21 March 2012 বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় টেলিভিশন অভিনেতা বিষয়শ্রেণী:অস্ট্রেলীয় মঞ্চ অভিনেতা
সোমালিয়ে তোসো (আরবি: الصومال; ইংরেজি: Somalia, Wake Up) সোমালিয়ার জাতীয় সঙ্গীত। এটি একটি সুপরিচিত সোমালি গান যা ১৯৪০ সালের প্রথম দিকের। সোমালি সরকার অনুসারে, এইটি ১৯৪৭ সালে আলি মীর আয়াল লিখেছেন। উপরন্তু, কিছু উৎস ইঙ্গিত করে যে, ১৯৪০ সালে একই সময় এটি আলি মীর আয়াল এবং ইউসুফ হাজী আদাম রচনা করেছিলেন।  সোমালিয়ার প্রথম জাতীয় সঙ্গীত, ১৮৮৬ সালে জুসেপপে ব্লাক রচনা করেছেন। এতে কোন কথা বা কোন শিরোনাম ছিল না।ফ্রান্সের জাতীয় সঙ্গীতের তালিকা থেকে পাওয়া।   গানের কথা  গানের কথা সোমালি ভাষায়  বাংলা লিপ্যন্তর  বাংলা অনুবাদপ্রথম স্তবক  Soomaaliyeey toosoo  Toosoo isku tiirsada eey  Hadba kiina taag daraneey  Taageera weligiineeyসোমালিয়েয় তোসো, তোসো ইস্কু তীর্সাদা এয় হাদবা কীনা তাগ দারানেয় তাগেরা ওয়েলিগীনেয়।সোমালিরা জাগো, জাগো আর নিজেদেরকে সমর্থন করো তোমাদের দেশকে সমর্থন করো চিরতরে সমর্থন করোদ্বিতীয় স্তবকIdinkaysu tookhaayoo  Idinkaysu taamaayee  Aadamuhu tacliin barayoo  Waddankiisa taamyeelooইদিন্কায়সু তোখায়ো ইদিন্কায়সু তামায়ে আদামুহু তা'লীন বারায়ো ওয়াদ্দান্কীসা তাময়েলো।. . . .তৃতীয় স্তবকSharcigaa isku kiin tolayoo  Luuqadaa tuwaaxid ahoo  Arligiina taaka ahoo  Kuma kala tegeysaan ooশার'ইগা ইস্কু কীন তোলায়ো লূক্বাদা তুওয়াহ্বিদ আহো আর্লিগীনা তাকা আহো কুমা কালা তেগেয়সান অ. . . .চতুর্থ স্তবকTiro ari ah oo dhaxalaa  Sideed laydin soo tubayoo  Ninba toban la meel marayoo  Cadowgiin idiin talin ooতিরো আরি আহ অ দ্বাহ্বালা সিদেদ লায়্দিন সো তুবায়ো নিন্বা তবান লা মেল মারায়ো 'আদৌগীন ইদীন তালিন অ. . . .পঞ্চম স্তবকTuldo geel ah oo dhacan baad  Toogasho u badheedhanee  Ma dhulkaas dhanee tegeybaan  Ninna dhagax u tuurayn. . . .. . . .৬ষ্ঠ স্তবকQuaran aan hubkuu tumayo  Tooreyda dhaafayn  Oo aan taar samayn karin  Uur kutaallo weynaa. . . .. . . .অষ্টম স্তবকHadba waxaan la taahaayoo  Togagga uga qaylshaa  Nin dalkiisii cadow taaboo  U tol waayey baan ahayee. . . .. . . .নবম স্তবকHadba waxaan laa ooyaayoo  Oo ilmadu iiga qubaneysaa  Iqtiyaar nin loo diidoo  La addoon sadaan ahayee. . . .. . . .   তথ্যসূত্র    বহিঃসংযোগ   সোমালিয়ার জাতীয় সঙ্গীত MIDI, ১৯৬০-২০০০।  সোমালিয়ার জাতীয় সঙ্গীত, ২০০০-।  সোমালিয়ার জাতীয় সঙ্গীত   বিষয়শ্রেণী:জাতীয় সঙ্গীত বিষয়শ্রেণী:সোমালিয়ার জাতীয় প্রতীক বিষয়শ্রেণী:আফ্রিকার জাতীয় সঙ্গীত
জগ নাচ বা জোগেড নাচ হল বালি দ্বীপের একটি নৃত্যশৈলী যা ঐতিহ্যবাহী গন্ডরুং নৃত্য থেকে উদ্ভূত।  জগ  বা জোগেট শব্দটি ইন্দোনেশিয়ায় নাচের জন্য ব্যবহৃত একটি অতিপরিচিত শব্দ। এই নৃত্যের প্রদর্শনকালে সাধারণত বাঁশের তৈরি একটি গেমলান বাদ্যযন্ত্র বাজানো হয় যাকে গেমলান জোগেড বাম্বং বলা হয়। নর্তকরা সাধারণত কেবায়া এবং সারং সমন্বিত পোশাক পরেন।  বেশিরভাগ বালিনিজ নৃত্যের থেকে আলাধা বৈশিষ্ট্য সম্পন্ন জগ নৃত্য একটি ধর্মীয় এবং আচারিক নৃত্য নয়। এটি শুধুমাত্র বিনোদনের উদ্দেশ্যে পরিবেশিত একটি ধর্মনিরপেক্ষ সামাজিক নৃত্য।  একটি জগ নাচ প্রদর্শনের সময়, একজন বা একাধিক মহিলা নর্তকী সাধারণত দর্শকদের মধ্যে একজন পুরুষকে তাদের সাথে নাচ করার জন্য আহ্বান করেন। নৃত্যশিল্পীরা প্রায়শই পাখা এবং স্যাশ ব্যবহার করে একজন দর্শককে জগ নৃত্যে যোগ দিতে আমন্ত্রণ জানায়।   এই আমন্ত্রণ যদি প্রত্যাখ্যান করা হয় তাহলে তা অশালীন বলে মনে করা হয়।  এটি মূলত একটি তাৎক্ষণিক পরিবেশনা প্রধান নৃত্যকলা।   এই নৃত্যের বৈশিষ্ট্য হল নর্তকীর কামোত্তেজক নড়াচড়া এবং ইঙ্গিত। এছাড়াও নর্তকী ও নর্তকদের বা তাদের পুরুষ প্রতিপক্ষের  মধ্যে হাস্যকর ও প্রলোভনসঙ্কুল ইশাড়ার আদানপ্রদান লক্ষ্য করা যায়। বালি প্রদেশের সংস্কৃতি বিষয়ক বিভাগের প্রধান পুতু বেরাথ এই নৃত্যটির উত্তেজক প্রকৃতির জন্য তাকে বালিনীয় সংস্কৃতির সাথে বেমানান বলে দাবি করেছিল। তিনি একটি যুব-নেতৃত্বাধীন আন্দোলন স্টপ জোগেদ জারুহ -এর মাধ্যমে ইউটিউব থেকে এই নাচের রেকর্ডিং অপসারণের চেষ্টা করেছিলেন।   ২০১৬ সালে গভর্নর মেড মাংকু পাস্তিকা নাচটিকে অশালীন বলে নিষিদ্ধ করার চেষ্টা করেছিলেন।  ২০১৭ সালের আগস্টে বালি প্রাদেশিক সরকার নৃত্যের উন্নতির জন্য একটি জোগেড বাম্বুং উৎসবের আয়োজন করে।   অন্যান্য ইন্দোনেশিয়ান নৃত্য যেমন,  জাভানিজ রংগেং এবং সুদানিজ জাইপংগান ইত্যাদি ঐতিহ্যের সাথে জগ নৃত্যের তুলনা করা যেতে পারে। বিতর্ক সত্ত্বেও জগ নৃত্য ইন্দোনেশিয় নৃত্যশৈলীর এক বিশেষ সংজোযন হিসাবে পরিচিত।   তথ্যসূত্র   বিষয়শ্রেণী:বালির নৃত্য বিষয়শ্রেণী:ইন্দোনেশিয় লোকনৃত্য
বেলপুকুরিয়া বাংলাদেশের রাজশাহী জেলার অন্তর্গত পুঠিয়া উপজেলার একটি ইউনিয়ন।   আয়তন  বেলপুকুরিয়া ইউনিয়ন প্রায় ১০.৬৩ বর্গ মাইল ২৯.০৯ কিঃ মিঃ   প্রশাসনিক কাঠামো  বেলপুকুরিয়া ইউনিয়ন পুঠিয়া উপজেলার আওতাধীন একটি ইউনিয়ন পরিষদ।  জাতীয় সংসদের ৫৬নং নির্বাচনী এলাকা রাজশাহী-৫ এর অংশ। এ ইউনিয়নের প্রশাসনিক কার্যক্রম পুঠিয়া উপজেলার আওতাধীন   জনসংখ্যার উপাত্ত  ২০১১ সালের আদমশুমারি অনুযায়ী বেলপুকুরিয়া ইউনিয়নের মোট জনসংখ্যা ৫০,৬২১ জন।    শিক্ষা  প্রাথমিক বিদ্যালয়  চকধাদাশ সরকারি প্রাথমিক বিদ্যালয়।  তাড়াশ সরকারি প্রাথমিক বিদ্যালয়।  অন্যান্য  মাধ্যমিক বিদ্যালয়  চকধাদাশ উচ্চ বিদ্যালয়।  ছত্রগাছা উচ্চ বিদ্যালয়।  ধাদাশ উচ্চ বিদ্যালয়।  অন্যান্য   যোগাযোগ ব্যবস্থা    জনপ্রতিনিধি    বর্তমান চেয়ারম্যান: জনাব মোঃ বদিউজ্জামান   আরও দেখুন    পুঠিয়া উপজেলা  রাজশাহী জেলা   তথ্যসূত্র    বহিঃসংযোগ   বিষয়শ্রেণী:পুঠিয়া উপজেলার ইউনিয়ন
হাইরমারা ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।  উত্তরে চরসুবুদ্ধি ও উত্তর মির্জানগর ইউনিয়ন,পূর্বে নিলক্ষা ইউনিয়ন,পশ্চিমে আমিরগঞ্জ ইউনিয়ন এবং দক্ষিণে নরসিংদী সদরের আলোকবালী ইউনিয়ন।   ইতিহাস   ৯ টি ওয়ার্ড নিয়ে গঠিত। ১নং ওয়ার্ড-হাইরমারা উত্তর ২নং ওয়ার্ড-হাইরমারা পশ্চিম ৩নং ওয়ার্ড-হাইরামার পূর্ব ৪ নং ওয়ার্ড-বীরকান্দি উত্তর ৫নং ওয়ার্ড-বীরকান্দি মধ্য ৬নং ওয়ার্ড-বীরকান্দি দক্ষিণ ও মাহমুদপুর ৭ও৮নং ওয়ার্ড-দড়িহাইড়মারা ৯ নং ওয়ার্ড-সাউদপাড়া   আয়তন ও জনসংখ্যা    আরও দেখুন  চেয়ারম্যান-মোঃ কবির হোসেন (বি.এ)  মেম্বার গণঃ ১নং ওয়ার্ড-গোলাপ হোসেন ২নং ওয়ার্ড-আ:মান্নান ৩নং ওয়ার্ড- ৪নং ওয়ার্ড-ছগির আহমেদ খোকা ৫নং ওয়ার্ড-অলি আহমেদ অলি ৬নং ওয়ার্ড-সফুর উদ্দিন ৭নং ওয়ার্ড-সাইফুল ইসলাম ৮নং ওয়ার্ড- ৯নং ওয়ার্ড-আবুল হোসেন  সংরক্ষিত মহিলা মেম্বার: ১,২,৩ নং ওয়ার্ড:কল্পনা বেগন ৪,৫,৬ নং ওয়ার্ড:লিলি বেগম ৭,৮,৯ নং ওয়ার্ড:   তথ্যসূত্র   বিষয়শ্রেণী:রায়পুরা উপজেলার ইউনিয়ন
স্যার এডওয়ার্ড হিউ ব্রে  (১৫ এপ্রিল ১৮৭৪ - ২৭ নভেম্বর ১৯৫০) একজন ব্রিটিশ ব্যবসায়ী এবং ইংরেজ প্রথম-শ্রেণীর ক্রিকেটার ছিলেন যিনি ১৮৯৫-৯৭ সালে মিডলসেক্স এবং কেমব্রিজ বিশ্ববিদ্যালয়ের হয়ে খেলেছিলেন। তিনি কেনসিংটনে জন্মগ্রহণ করেন; রাই, সাসেক্সে মারা যান। ব্রিটিশ সেনাবাহিনীর একজন অস্থায়ী ব্রিগেডিয়ার-জেনারেল, তিনি ছিলেন স্যার এডওয়ার্ড ব্রের ছেলে।Edward Bray at ESPNcricinfo  ১২ সেপ্টেম্বর ১৯১৯-এ ব্রেকে ভারতে যুদ্ধের সাথে মেধাপূর্ণ সেবার জন্য ভারতের অর্ডার অফ দ্য স্টারের সঙ্গী করা হয়েছিল।   তথ্যসূত্র   বিষয়শ্রেণী:কলকাতার শেরিফ বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:এ. জে. ওয়েব একাদশের ক্রিকেটার বিষয়শ্রেণী:পি. এফ. ওয়ার্নার একাদশের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৯৫০-এ মৃত্যু বিষয়শ্রেণী:১৮৭৪-এ জন্ম
মোহাম্মদ শাহজাহান বলতে যাদেরকে বোঝানো হতে পারে;  মোহাম্মদ শাহজাহান, (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।  মোহাম্মদ শাহজাহান (রাজনীতিবিদ) -বাংলাদেশি রাজনীতিবিদ, ১৯৮৮ সালে চুয়াডাঙ্গা-১ আসন থেকে নির্বাচিত সাংসদ।  মোহাম্মদ শাহজাহান (শিক্ষাবিদ) -বাংলাদেশি শিক্ষাবিদ যিনি ১৯৯৯ সালে একুশে পদক-এ ভূষিত হন।   আরও দেখুন   শাহ জাহান –পঞ্চম মুঘল সম্রাট।  মুহাম্মদ শাহজাহান –বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন। মো. শাহজাহান আলী - ইসলামী বিশ্ববিদ্যালয়ের শিক্ষক, রবীন্দ্র মৈত্রী বিশ্ববিদ্যালয়ের উপাচার্য।  মোহাম্মদ শাহজাহান ওমর - বাংলাদেশের স্বাধীনতা যুদ্ধের মুক্তিযোদ্ধা ও বীর উত্তম।  মোহাম্মদ শাহজাহান সিদ্দিকী -বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।   আরো দ্ব্যর্থতা নিরসন  শাহজাহান মিয়া –দ্ব্যর্থতা নিরসন পাতা। মো. শাহজাহান –বাংলাদেশ আওয়ামী লীগের রাজনীতিবিদ এবং সিরাজগঞ্জ-৬ আসনের সাবেক সাংসদ।
নিতিন ড্যানিয়েল মূখী ১৯৮২ সালে জন্ম গ্রহণ করেন। তিনি ২০১৫ সালের ৬ মে সাউথওয়েলস থেকে অস্ট্রেলিয়ান লেবার দলের একজন সংসদ সদস্য নির্বাচিত হন।"NSW election 2015: Evidence of Labor nominee rejected". The Australian. 2 April 2015. Retrieved 7 May 2015.   রাজনৈতিক জীবন  মূখী স্টিভ ওয়ানের পদত্যাগের কারণে শূন্যপদ পূরণের জন্য ২০১৫ সালে নিউ সাউথ ওয়েলসের লেজিসলেটিভ কাউন্সিলে নিযুক্ত হন।  ২০১৮ সালে বিরোধী দলের নেতা হিসাবে মাইকেল ডেলির নির্বাচনের পরে, মূখীকে বিরোধী মন্ত্রিপরিষদ সচিব হিসাবে নিযুক্ত করা হয়েছিল।  ২০১৯ সালে নিউ সাউথ ওয়েলস রাজ্য নির্বাচনে লেবারদের পরাজয়ের পর নেতা হিসাবে জোডি ম্যাককে নির্বাচিত হওয়ার পর, মুখকে বিরোধী ফ্রন্ট বেঞ্চে উন্নীত করা হয়েছিল এবং অর্থ ও ছোট ব্যবসার ছায়ামন্ত্রী এবং গিগ অর্থনীতির ছায়া মন্ত্রী নিযুক্ত করা হয়েছিল।  ১১ জুন ২০২১-এ, নেতা হিসাবে ক্রিস মিনসের নির্বাচনের পর, মুখকে ছায়া কোষাধ্যক্ষ হিসাবে নিযুক্ত করা হয়েছিল, যেখানে মিন্সের ছায়া মন্ত্রকের গিগ অর্থনীতির জন্য ছায়া মন্ত্রীর পোর্টফোলিও বজায় রাখা হয়েছিল।   ব্যক্তিগত জীবন  নিতিন পশ্চিম সিডনীর ব্লাকটাউনে জন্ম গ্রহণ করেন। তিনি প্রথম অস্ট্রেলিয়ান হিসেবে শ্রীমদ্ভগবদগীতা ছুঁয়ে শপথ গ্রহণ করেন।"Daniel Mookhey in NSW Upper House". SBS News. 25 Feb 2015. Retrieved 7 May 2015.Hasham, Nicole (15 May 2015). "Labor MLC Daniel Mookhey makes Australian political history by swearing on the Bhagavad Gita". The Sydney Morning Herald. Retrieved 15 May 2015.   তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় হিন্দু বিষয়শ্রেণী:২১শ শতাব্দীর অস্ট্রেলিয়ান রাজনীতিবিদ বিষয়শ্রেণী:সিডনি প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাবি বংশোদ্ভূত অস্ট্রেলীয় ব্যক্তি বিষয়শ্রেণী:২১শ শতাব্দীর অস্ট্রেলীয় রাজনীতিবিদ
নাচোল মহিলা কলেজ রাজশাহী বিভাগের চাঁপাইনবাবগঞ্জ জেলার নাচোল উপজেলায় অবস্থিত একটি উচ্চ শিক্ষাপ্রতিষ্ঠান।   ইতিহাস  নাচোল মহিলা কলেজটি ১৯৯৩ সালে নাচোল সদরে প্রতিষ্ঠিত হয়। তবে ১৯৯৫ সালে প্রতিষ্ঠানটি উচ্চ মাধ্যমিক পর্যায়ে সরকারী এমপিও ভূক্ত হয়। কলেজটি শুরুতে উচ্চ মাধ্যমিক স্তরে মানবিক শাখা নিয়ে যাত্রা শুরু করলেও ভাল ফলাফলের প্রেক্ষিতে পরবর্তিতে বিজ্ঞান ও ব্যবসায় শিক্ষা শাখা চালু হয়। এর পরে স্নাতক (পাশ) স্তরে বি.এ, বি.এস.এস ও বি.এস.সি শাখায় পাঠদান চালু হয়।   কার্যক্রম  বর্তমানে কলেজে উচ্চ মাধ্যমিক, ডিগ্রী (পাস কোর্স) পড়ার ব্যবস্থা আছে। কলেজটিতে ১৪ সদস্য বিশিষ্ট একটি গভর্নিং বডি চালু রয়েছে যারা কলেজটি পরিচালনায় অংশগ্রহণ করে থাকে।  বহিঃসংযোগ  কলেজের ওয়েবসাইট   তথ্যসূত্র   বিষয়শ্রেণী:চাঁপাইনবাবগঞ্জ জেলার মহাবিদ্যালয় বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
পূর্বী চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারিত হওয়ার সময় এই লোকসভা কেন্দ্রটি গঠিত হয়।  বিধানসভা কেন্দ্র পূর্বী চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:   হরসিধি  গোবিন্দগঞ্জ  কেসরিয়া  কল্যাণপুর  পিপরা  মোতিহারি  সাংসদ নির্বাচনসাংসদরাজনৈতিক দল ২০০৯ রাধামোহন সিং ভারতীয় জনতা পার্টি ২০১৪ রাধামোহন সিং ভারতীয় জনতা পার্টি নির্বাচনী ফলাফল  আরও দেখুন  পূর্ব চম্পারণ জেলা  লোকসভা কেন্দ্রগুলির তালিকা  বিষয়শ্রেণী:বিহারের লোকসভা কেন্দ্র বিষয়শ্রেণী:পূর্ব চম্পারণ জেলা
ফেডারেল শরিয়ত কোর্ট (এফএসসি) হল ইসলামিক রিপাবলিক অব পাকিস্তানের একটি সাংবিধানিক আদালত, যা দেশের আইন শরিয়া আইন মেনে চলে কিনা তা পরীক্ষা করার এবং নির্ধারণ করার ক্ষমতা রাখে। ১৯৮০ সালে রাষ্ট্রপতি মুহাম্মদ জিয়া-উল-হকের সরকারের সময় আদালতটি প্রতিষ্ঠিত হয়। এটি ফেডারেল রাজধানী ইসলামাবাদে অবস্থিত।Federal Shariat Court of Pakistan on Encyclopedia Britannica, Retrieved 15 November 2018 এটি ১৯৭৯ সালে প্রণীত হুদুদ অধ্যাদেশের অধীনে আপিলের শুনানি করে। এটি দেশের একমাত্র সাংবিধানিক কর্তৃপক্ষ যা পাকিস্তানের সংসদ কর্তৃক অনৈসলামিক আইন প্রণয়ন প্রতিরোধ করার জন্য ডিজাইন করা হয়েছে। এটি প্রধানত পাকিস্তানের নতুন বা বিদ্যমান আইন পরীক্ষা করার উপর দৃষ্টি নিবদ্ধ করে। যদি কোন আইন কুরআন, সুন্নাহ বা হাদিস লঙ্ঘন করে, তবে এটি তার প্রয়োগ নিষিদ্ধ করে। বিচারপতি ড. সৈয়দ মুহাম্মদ আনোয়ার বর্তমান ভারপ্রাপ্ত প্রধান বিচারপতি, যিনি ২০২২ সালের ১৬ মে শপথ নিয়েছেন।   আদালতের কাঠামো এবং আদেশ  এটি সুপ্রিম কোর্ট বা হাইকোর্টের কর্মরত বা অবসরপ্রাপ্ত বিচারকদের মধ্য থেকে বা হাইকোর্টের বিচারকদের যোগ্যতার অধিকারী ব্যক্তিদের মধ্য থেকে আদালতের প্রধান বিচারপতির পরামর্শে পাকিস্তানের রাষ্ট্রপতি কর্তৃক নিযুক্ত আটজন মুসলিম বিচারক নিয়ে গঠিত। ৮ জন বিচারকের মধ্যে ৩ জন উলামা হতে হবে যারা ইসলামী আইনে পারদর্শী। বিচারপতিরা ৩ বছরের জন্য পদে অধিষ্ঠিত হন, যা শেষ পর্যন্ত রাষ্ট্রপতি দ্বারা বাড়ানো হতে পারে।  এর সিদ্ধান্তের বিরুদ্ধে আপিলের জন্য সুপ্রিম কোর্টের শরীয়ত আপিল বেঞ্চ রয়েছে, যার মধ্যে সুপ্রিম কোর্টের ৩ জন মুসলিম বিচারপতি এবং রাষ্ট্রপতি কর্তৃক নিযুক্ত ২ জন উলামা রয়েছে৷ আইনের কোনো অংশ ইসলামি আইনের পরিপন্থী বলে ঘোষণা করা হলে সরকারকে যথাযথভাবে আইন সংশোধনের প্রয়োজনীয় পদক্ষেপ গ্রহণ করতে হবে।  আদালত ফৌজদারি আদালতের উপর পুনর্বিবেচনামূলক এখতিয়ার প্রয়োগ করে, হুদুদ মামলার সিদ্ধান্ত নেয়। আদালতের সিদ্ধান্ত উচ্চ আদালতের পাশাপাশি অধস্তন বিচার বিভাগের জন্য বাধ্যতামূলক। আদালত তার নিজস্ব কর্মী নিয়োগ করে এবং নিজস্ব পদ্ধতির নিয়ম তৈরি করে।   প্রধান বিচারপতি ও বিচারপতিরা  ক্রম নং নাম উপাধি নিয়োগের তারিখ ২ বিচারপতি ড. সৈয়দ মুহাম্মদ আনোয়ার  ভারপ্রাপ্ত প্রধান বিচারপতি ১৬ মে ২০২২ ৩ বিচারপতি খাদিম হোসেন এম শেখ বিচারক ২৭ মার্চ ২০২১   তথ্যসূত্র    বহিঃসংযোগ     ওয়ার্ল্ডক্যাট   বিষয়শ্রেণী:ইসলামিকরণ বিষয়শ্রেণী:পাকিস্তানে শরিয়া বিষয়শ্রেণী:১৯৮০-এ পাকিস্তানে প্রতিষ্ঠিত